CELEX: C2006/212/60
Language: fi
Date: 2006-09-02 00:00:00
Title: Asia T-177/06: Kanne 3.7.2006 — Ayuntamiento de Madrid ja Madrid Calle 30 v. Euroopan yhteisöjen komissio

2.9.2006   
            
            
               FI
            
            
               Euroopan unionin virallinen lehti
            
            
               C 212/33
            
         Kanne 3.7.2006 — Ayuntamiento de Madrid ja Madrid Calle 30 v. Euroopan yhteisöjen komissio
   (Asia T-177/06)
   (2006/C 212/60)
   Oikeudenkäyntikieli: espanja
   Asianosaiset
   
      Kantajat: Ayuntamiento de Madrid ja Madrid Calle 30 (Madrid, Espanja) (edustajat: asianajajat J. L. Buendía Sierra ja R. González-Gallarza Granizo)
   
      Vastaajat: Euroopan yhteisöjen komissio
   Vaatimukset
   
               —
            
            
               Euroopan komission (Eurostat) tekemä se luokittelu on kumottava, jonka mukaan Madrid Calle 30 kuuluu ”julkisyhteisöihin” sen ”Euroopan kansantalouden tilinpitojärjestelmän 1995” (EKT 95) mukaisesti, josta säädetään 25.6.1996 annetun neuvoston asetuksen (EY) N:o 2223/96 liitteessä A, ja joka perustuu komission (Eurostat) 24.4.2006 julkaisemiin tileihin, jotka liittyvät vuoden 2005 tietoihin, jotka koskevat julkista alijäämää ja julkista velkaa EY:n perustamissopimuksen liitteenä olevan liiallisia alijäämiä koskevasta menettelystä tehdyn pöytäkirjan soveltamista varten
            
         
               —
            
            
               Euroopan yhteisöjen komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Tässä kanteessa vaaditaan Euroopan komission (Eurostat) tekemän sen luokittelun kumoamista, jonka mukaan Madrid Calle 30 S.A. on ”julkisyhteisö” sen ”EUROOPAN KANSANTALOUDEN TILINPITOJÄRJESTELMÄN — EKT 95” (EKT 1995) mukaisesti, josta säädetään Euroopan kansantalouden tilinpito- ja aluetilinpitojärjestelmästä yhteisössä 25 päivänä 1996 annetun neuvoston asetuksen (EY) N:o 2223/96 (1) liitteessä A. Kantajien mukaan tämä luokittelu perustuu komission (Eurostat) 24.4.2006 julkaisemiin tileihin, jotka koskevat julkista alijäämää ja julkista velkaa EY:n perustamissopimuksen liitteenä olevan liiallisia alijäämiä koskevasta menettelystä tehdyn pöytäkirjan soveltamista varten.
   Kantajat väittävät, että Madrid Calle 30 on Ayuntamiento de Madridin (Madridin kaupunki) ja kolmen rakennus- ja palvelualan yrityksen muodostaman yhtymän omistama osakeyhtiö, joka on valittu julkisessa tarjouspyyntömenettelyssä ja joka toimii tiukkojen markkinahintoja koskevien kriteerien mukaisesti.
   Kantajat väittävät vaatimustensa tueksi seuraavaa:
   
               —
            
            
               useita EKT 95:ssä asetettuja sellaisia säänteleviä normeja on rikottu, jotka koskevat hallinnollisten yksiköiden luokittelemista ”julkisyhteisöiksi” tai ”yrityksiksi”
            
         
               —
            
            
               hallinnollisten asiakirjojen perustelemista ja asianosaisten kuulemista koskevia yleisiä periaatteita on loukattu.
            
         
      (1)  EYVL L 310, s. 1.